CELEX: 62013CN0505
Language: da
Date: 2013-09-23 00:00:00
Title: Sag C-505/13: Anmodning om præjudiciel afgørelse indgivet af Administrativen sad Varna (Bulgarien) den 23. september 2013 — Levent Redzheb Yumer mod Teritorialna direktsia na NAP — Varna

23.11.2013   
            
            
               DA
            
            
               Den Europæiske Unions Tidende
            
            
               C 344/50
            
         Anmodning om præjudiciel afgørelse indgivet af Administrativen sad Varna (Bulgarien) den 23. september 2013 — Levent Redzheb Yumer mod Teritorialna direktsia na NAP — Varna
   (Sag C-505/13)
   2013/C 344/87
   Processprog: bulgarsk
   
      Den forelæggende ret
   
   Administrativen sad Varna
   
      Parter i hovedsagen
   
   
      Sagsøger: Levent Redzheb Yumer
   
      Sagsøgt: Teritorialna direktsia na NAP — Varna
   
      Præjudicielle spørgsmål
   
   
               1)
            
            
               Er det efter artikel 2 traktaten om Den Europæiske Union og artikel 20 og 21 i Den Europæiske Unions charter om grundlæggende rettigheder tilladt, at kun en personkategori — fysiske personer der er registreret i henhold til Zakon za danak varhu dobavenata stoynost (momsloven, herefter »ZDDS«) — ikke har nogen lovbestemt ret til et skattefradrag for virksomhed inden for landbruget?
            
         
               2)
            
            
               Er det efter artikel 2 traktaten om Den Europæiske Union og artikel 20 og 21 i Den Europæiske Unions charter om grundlæggende rettigheder tilladt, at der for samme art af virksomhed gælder forskellige skattesatser afhængig af hvilken retlig form, virksomheden udøves i, og af registrering efter ZDDS?
            
         
               3)
            
            
               Er det i strid med retssikkerhedsprincippet, effektivitetsprincippet og proportionalitetsprincippet, at en stat indfører nationale foranstaltninger, der fører til, at fysiske personer, der er registreret efter ZZDS og som landbrugsproducenter, nægtes et skattefradrag, der er fastsat for enkeltmandsfirmaer og juridiske personer, selv om de har efterkommet deres lovmæssige forpligtelser til at tilvejebringe deres skattepligtige indkomst som enkeltmandsfirma og til at fastsætte deres årlige beskatningsgrundlag som enkeltmandsfirma?